Nasjonen med flest seire på distansen er Nederland med seks (Ans Schut i 1968, Stien Baas-Kaiser i 1972, Yvonne van Gennip i 1988, Ireen Wüst i 2006 og 2014 samt den regjerende mesteren Carlijn Achtereekte i 2018). Wüst tok også en sølvmedalje i 2018 på distansen ved siden av sine to tidligere seire fra 2006 og 2014. Andre løpere med 2 seire på distansen er sovjetiske Lidija Skoblikova med sine seire fra 1960 og 1964 og tyske Gunda Niemann-Stirnemann med sine 2 seire fra 1992 og 1998. Baas-Kaiser har den største seiersmarginen på distansen i OL-sammenheng med 6,53 sekunder foran Dianne Holum (USA) fra sin seier i 1972. Den minste seiersmarginen og jevneste 3000 meter kom i 1976 i Innsbruck hvor de fem raskeste løperne var innenfor 48 hundredeler og differansen på gull til sovjetiske Tatjana Averina og sølv til Andrea Mitscherlich var på kun fire - 4 hundredeler og ytterligere ett - 1 hundredel ned til bronsemedaljen til norske Lisbeth Korsmo. Norge tok sitt eneste kvinnelige skøytegull på denne distansen i 1980 i Lake Placid, USA med Bjørg Eva Jensen.